Meade og Grant havde forskellige kontroverser som afstedkom yderligere gnidninger mellem dem. Grant førte udmattelseskrig i sin [[Overland-kampagnen|Overland-kampagne]] mod [[Robert E. Lee]], og var villig til at lide tab i en størrelsesorden, som tidligere var uhørte, fordi han vidste at Unionshæren havde reserver klar, mens Sydstaterne ingen havde. Meade var blevet en mere forsigtig general og mere betænkelig ved meningsløsheden i at angribe befæstede positioner. De fleste af de blodige nederlag, som hans hær led under [[Overland-kampagnen]] skyldtes ordrer fra Grant, om end den aggressive manøvrering som til sidst skubbede Lee ned i skyttegravene omkring [[Petersburg (Virginia)|Petersburg]] også stammede fra Grant. En yderligere frustration for Meade var måden hvorpå Grant somme tider gav særbehandling til underordnede som han medbragte fra det vestlige operationsområde. Et godt eksempel på dette var Grants indblanding i Meades håndtering af [[Philip Sheridan]]s kavalerikorps. Meade havde forlangt, at korpset skulle udføre traditionelle kavaleriopgaver såsom rekognoscering, afskærmning og beskyttelse af forsyningstog, men Sheridan gik direkte til Grant og fik tilladelse til at gennemføre et strategisk raid mod Sydstaternes kavaleri og Richmond.<ref>Jaynes, pp. 114-15. Sauers, p. 1296.</ref>
Titler Samfund Videnskab Uddannelsesinstitutioner Universiteter